Катедралата „Пресвета Богородица от Байо“ () е катедралата на епархия Байо, която се намира в град Байо. Паметник на XI-XV век, съчетаващ в себе си черти от романски стил и нормандска готика. Катедралата Байо е част от отлично запазен комплекс средновековни сгради, където също се включва двореца на епископа, библиотеката, залата на капитулите и т.н. До преместването в специално предназначен за него музей, в катедралата се пази известният килим от Байо.